A TŐZEG MAGYARORSZÁGON. 
383 
A tőzegréteg vastagsága 40—50—60 cm. A lapos terület a falu felső végé¬ 
től csaknem az erdő széléig terjed. Alsó része «Masdjarce», középső része 
«Krnovje», felső része «Borovje» nevet visel. Két rétegből áll; a felső 
csaknem tiszta sphagnum; az alsó meglehetős gazdag famaradványokban. 
Altalaja homok, homokos agyag, agyag. 
2. Prichod felett és mellett, a Cemnik patak balpartján fekszik a 
«Szekanicze» nevű, 6—7 holdnyi nagyságú telep, a tőzeg vastagsága 
80-—90, illetőleg 10—20 cm. Két rétegű; az alsóban famaradványok for¬ 
dulnak elő. Az altalaj homokos agyag. 
3. A Stranya-Szt.-Keresztről a Dubravára vezető úttól balra esik a 
«Himhradnik» nevű 6—8 holdnyi nagy terület; a tőzegrétegvastagsága 
70—80, illetőleg 10—20 cm. Három rétegű; az alsó agyagos tőzegréteg. 
4. Yavrisó község felső végében, a Mlinszki patak bal és jobb oldalán 
a «La Mlinomi) nevű lapályon több föllápterület van. Az egyik nagyobb 
területet «La Mlinom»-nak; a kisebbiket «Po pod stranu»-nak nevezik. 
Összesen 20—25 holdat foglalnak el; a tőzegréteg vastagsága 190—200, 
illetve 20—60 cm. Minthogy a talajvíz már 20, illetőleg 60 cm-nél elő¬ 
bukkant, a rétegek pontos megállapítása nem volt lehetséges. A fúróval 
nyert anyag után következtetve talán felső, középső és alsó réteget lehet 
megkülönböztetni a «La Mlinom» nevű lápon; a «Po pod stranu»-n azon¬ 
ban csak egyet. A felső réteg csaknem tiszta mohréteg; a középső igen 
gazdag famaradványokban; az alsó tömött egynemű, többé-kevésbé agya¬ 
gos minőségű. Az altalaj homokos agyag és ez alatt kavics. 
5. Yavrisó és Szt.-Péter községek között nagyrészt a Mlinszki patak 
halpartján fekszik több kisebb felláp, melyeknek összes területe talán 
10 hold; a tőzeg vastagsága 50, illetőleg 20 cm. A terület neve Pod-Polik- 
Mertyuki. Egyrétegű. Az altalaj homokos agyag; ez alatt kavics. 
6. Vavrisó község határában egy kisebb lápokból álló «Pod-Kriz»-nek 
nevezett terület van. Az egyes lápok 1—H/ 2 —2 holdnyi nagyok; összesen 
6 holdat foglalnak el; 90—100 ill. 10—20 cm-nyi vastagok. A fúróval 
nyert anyag után ítélve csak egy felső és egy alsó réteget lehet megkülön¬ 
böztetni ; az első csaknem tiszta sphagnumból alakult, a másik egyebet is 
tartalmaz. Fatuskókra nem akadt a fúró. Az altalaj homokos agyag. 
7. Jamnik község határában a Svichrova északi végében Szt.-Péter, 
Vavrisó, Pribilina, Jakabfalva és Jamnik községek között elterül egy kb. 
14.000 holdnyi terméketlen, csak callunával benőtt hegyháton a «Podvocki» 
nevű láp, melynek kiterjedése 7 hold, vastagsága 120—140, ill. 15—20 cm. 
A legfelső, 10 cm vastag, nagyrészt még élő sphagnumból álló rétegtől 
eltekintve, meg lehet különböztetni: 1. egy többé-kevésbbé tisztán sphag¬ 
numból képződött felső réteget; 2. egy famaradványokban gazdag középső 
réteget és 3. egy az altalajjal határos tömöttebb agyagos, májszinü alsó 
réteget. Altalaja agyag és ez alatt kavics nagyobb gránitkövekkel. 
( 253 ) 
